CELEX: 62019CN0034
Language: da
Date: 2019-01-17 00:00:00
Title: Sag C-34/19: Anmodning om præjudiciel afgørelse indgivet af Tribunale Amministrativo Regionale per il Lazio (Italien) den 17. januar 2019 — Telecom Italia SpA mod Ministero dello Sviluppo Economico og Ministero dell’Ecomia e delle Finanze

27.5.2019   
            
            
               DA
            
            
               Den Europæiske Unions Tidende
            
            
               C 182/5
            
         
      Anmodning om præjudiciel afgørelse indgivet af Tribunale Amministrativo Regionale per il Lazio (Italien) den 17. januar 2019 — Telecom Italia SpA mod Ministero dello Sviluppo Economico og Ministero dell’Ecomia e delle Finanze
      (Sag C-34/19)
      (2019/C 182/06)
      Processprog: italiensk
      
         Den forelæggende ret
      
      Tribunale Amministrativo Regionale per il Lazio
      
         Parter i hovedsagen
      
      
         Sagsøger: Telecom Italia SpA
      
         Sagsøgte: Ministero dello Sviluppo Economico og Ministero dell’Economia e delle Finanze
      
         Præjudicielle spørgsmål
      
      
                  1)
               
               
                  Kan artikel 22, stk. 3, i direktiv 97/13/EF (1) fortolkes således, at pligten til at betale en afgift eller en modydelse, der — idet den er beregnet af den samme del af omsætningen — svarer til den, der blev afkrævet i henhold til den ordning, der var gældende forud for ikrafttrædelsen af direktivet, kan opretholdes også for 1998?
               
            
                  2)
               
               
                  Er direktiv 97/13/EF, i lyset af Domstolens dom af 18. september 2003 i de forenede sager C-292/01 og C-293/01 og af 21. februar 2008 i sag C-296/06, til hinder for en endelig national retsafgørelse, der tager udgangspunkt i en ukorrekt fortolkning og/eller urigtig gengivelse af direktivet, således at en ret, som på et senere tidspunkt skal træffe afgørelse i en tvist, der er baseret på det samme materielle retsforhold, men er forskellig fra den tidligere tvist, idet kravet om betaling er accessorisk i forhold til kravet i den ved den omhandlede retsafgørelse løste tvist, kan se bort fra den sidstnævnte retsafgørelse?
               
            
         (1)  Europa-Parlamentets og Rådets Direktiv 97/13/EF af 10.4.1997 om ensartede principper for generelle tilladelser og individuelle tilladelser for teletjenester (EFT 1997, L 117, s. 15).